open-index/open-wikipedia-markdown huggingface dataset:
כבש (מזבח)

**כבשׁ המזבח** היה מבנה מדרוני בצידו הדרומי של מזבח העולה ששימש לעליה על המזבח וירידה ממנו. היות שקיים איסור לעלות על המזבח במדרגות כי בהרמת הרגליים והפשלת הבגדים יש חוסר צניעות מסוימת הנוגדת את קדושת המקום.

בשני צידי הכבש נבנו שני כבשים קטנים, אחד מהם פנה מן הכבש לסובב ואחד מהם פנה מן הסובב או מן הכבש (תלוי במחלוקת פרשנית) ליסוד. כדי להבדיל בין הכבשים הקטנים לגדולים, מכונה כבש המזבח גם בשם "**הכבש הגדול**".

## מקורו בתורה
בסיום הציווי על בניין מזבח בהר סיני מופיע איסור לעלות במדרגות למזבח: . טעם האיסור היא, שהכהן העולה לראש המזבח לא ירחיב את צעדיו ובכך יגלה את ערוותו.

## מבנה הכבש ומידותיו
במקורות התלמודיים לא מצוין באיזה חומר השתמשו לבניית הכבש, רשב"ם בפירושו לתורה כתב כי הכבש היה בנוי מאבנים.

מידות הכבש לא הוזכרו בתורה, אולם סביר שמידות כבש המזבח שהיה במשכן היו דומות למידות המזבח, שהיה מרובע - אורכו ורוחבו היו חמש אמות (כשני מטרים וחצי) וגובהו שלש אמות (כמטר וחצי).

מידות כבש המזבח שהיה בבית המקדש השני הובאו במשנה: . הכבש היה באורך שלושים ושתיים אמות, רוחבו שש עשרה אמות ושיפועו בערך 16 מעלות.

## הכבשים הקטנים
מן הכבש יצאו שני כבשים קטנים. הכבש הימני הוביל מהכבש לסובב המזבח, ושימש לצורך מתן דמי החטאות ומליקת עולת העוף. והכבש השמאלי הוביל לסובב, ושימש את הכהנים לצורך שפיכת שיירי הדם ליסוד.

הפרשנים נחלקו מהיכן יצא הכבש השמאלי, יש האומרים כי הכבש הוביל מהסובב ליסוד, יש האמרים כי הוביל מהכבש ליסוד, ויש האומרים כי היו שם שני כבשים - אחד הוביל מהסובב לכבש ואחד מהכבש ליסוד.

בציורי המקדש העתיקים (וכן במפת המקדש שצייר רבי ישראל ליפשיץ - ה"תפארת ישראל") צוירו הכבשים הקטנים בצורה אלכסונית, אך הרב אלחנן אייבשיץ משער שהכבשים היו צמודים לכבש הגדול, והרב זלמן קורן משער שהכבשים יצאו מן הכבש הגדול בזווית ישרה, שיצרו שני חללים קטנים ביניהם, ששימשו להנחת דשן המזבח ואחסון כלים הנחוצים לצורכי העבודה - בדומה לכבשי מזבח הר עיבל.

## שימושים
כבש המזבח שימש בעיקרו לעליה למזבח וירידה ממנו. הכהנים היו עולים מימין הכבש ויורדים משמאלו, והכהן גדול היה עולה באמצע הכבש ויורד באמצעו.

כדי שהכהנים לא יחליקו היו מפזרים מלח על הכבש. באמצע אורך הכבש היה צבור תל מלח כדי למלוח את חלקי הקרבנות המוקרבים על המזבח.

מלבד השימוש העיקרי בכבש, שימש הכבש לצרכים נוספים:

### הנחת האימורים בשעת התפילה
בטקס הקרבת התמיד של שחר היו מולחים את חלקי הקרבן הקרבים על גבי המזבח (=האימורים) ומשאירים אותם על הכבש עד לסיום תפילת הכהנים. בימות החול היו מניחים אותם בחלקו המערבי התחתון של הכבש - הצד הפונה למקדש, ובשבת הניחו את איברי התמיד בחציו המזרחי של הכבש, מפני שבחצי הכבש המערבי הונחו איברי קרבן המוסף.

### הפייס על תרומת הדשן
הכבש שימש גם לצורך תחרות על הזכייה לתרום את הדשן מעל המזבח מדי בוקר. לאחר פתיחת שערי המקדש היו הכהנים רצים על הכבש, ומי שהגיע ראשון לקו הארבע אמות מהמזבח זכה לתרום את הדשן באותו יום. כאשר התחרות הפכה למסוכנת וגרם לרצח, הופסקה התחרות והונהג לבחור את התורם לפי פיס.

### הרבובה
בצדו המערבי של הכבש היה חלון קטן, שנקרא "רבובה", שם הונחו חטאות העוף שנפסלו או שהובאו מספק, עד שהפכו לנותר והיו יכולים לשרפם.

## לקריאה נוספת
* אלחנן אייבשיץ, **הבית השני בתפארתו**, ירושלים תשנ"ו, פרקים טו-טז, עמ' רסט-שיז.

## הערות שוליים

קטגוריה:בית המקדש
ניר שביט

**ניר שביט** (נולד ב-18 באוקטובר 1959) הוא מתמטיקאי ומדען מחשב ישראלי, פרופסור באוניברסיטת תל אביב, זוכה פרס גדל לשנת 2004.

## אודות

ניר שביט קיבל תואר ראשון (1984) ושני (1986) במדעי המחשב מהטכניון ותואר דוקטור מהאוניברסיטה העברית בירושלים בשנת 1990 בהנחיית דני דולב. שימש מרצה במכון הטכנולוגי של מסצ'וסטס וחוקר במעבדות סאן.

בשנת 1992 החל ללמד בחוג למדעי המחשב באוניברסיטת תל אביב. בשנת 2004 זכה בפרס גדל על עבודתו בנושא אפליקציות בטופולוגיה של חישוב מבוזר. בשנת 2012 זכה בפרס דייקסטרה. בשנת 2013 נבחר לעמית ACM.

שביט נשוי לשפי גולדווסר, פרופסור להנדסת חשמל במכון הטכנולוגי של מסצ'וסטס ופרופסור למתמטיקה במכון ויצמן למדע. לזוג שני ילדים.

## מספריו

* Art of Multiprocessor Programming, Morgan Kaufmann, 2008 with Maurice Herlihy


## קישורים חיצוניים

* ניר שביט באתר של אוניברסיטת תל אביב

קטגוריה:מתמטיקאים ישראלים
קטגוריה:מדעני מחשב ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: מתמטיקה ומדעי המחשב
קטגוריה:עמיתי ACM
קטגוריה:ישראלים זוכי פרס גדל
קטגוריה:ישראלים זוכי פרסים בין-לאומיים
קטגוריה:זוכי פרס דייקסטרה
קטגוריה:ישראלים שנולדו ב-1959
עומר ריינגולד

**עומר ריינגולד** (נולד ב-20 באפריל 1969) הוא פרופסור במחלקה למדעי המחשב באוניברסיטת סטנפורד. זוכה פרס גדל לשנת 2009.

## אודות
ריינגולד נולד בתל אביב וגדל בגבעתיים. הוא למד במגמת התיאטרון בתיכון תלמה ילין. שירת במסגרת גרעין נח"ל אמנויות במצפה רמון. 

הוא למד לתואר ראשון מתמטיקה באוניברסיטת תל אביב, ואחרי שנה עבר ללימודי מדעי המחשב. הוא סיים את התואר בשנת 1994 וסיים דוקטורט במכון ויצמן בהנחיית פרופסור מוני נאור. הוא עשה לימודי פוסט דוקטורט במכון ויצמן, במעבדות שנון של חברת AT&T ובמכון ללימודים מתקדמים שבפרינסטון.

בשנת 2004 הצטרף למחלקה למדעי המחשב ולמתמטיקה שימושית במכון ויצמן למדע. מאוחר יותר עבר לאוניברסיטת סטנפורד.

באוקטובר 2004 הוכיח, במאמר פורץ דרך, את שקילות מחלקות הסיבוכיות L ו-SL.

בשנת 2009 זכה יחד עם סליל ודהן ואבי ויגדרזון בפרס גדל על עבודתו בנושא "מכפלות 'זיג-זג' של גרפים".

## קישורים חיצוניים
* 

* דף אישי באתר מיקרוסופט מחקר
* קורות חיים

## הערות שוליים

קטגוריה:בוגרי תלמה ילין
קטגוריה:חברי גרעיני נח"ל
קטגוריה:בוגרי אוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:מתמטיקאים ישראלים
קטגוריה:מתמטיקאים יהודים אמריקאים
קטגוריה:סגל מכון ויצמן למדע: מתמטיקה ומדעי המחשב
קטגוריה:סגל אוניברסיטת סטנפורד
קטגוריה:ישראלים זוכי פרס גדל
קטגוריה:מדעני מחשב יהודים אמריקאים
קטגוריה:ישראלים שנולדו ב-1973
ליונל לוג

**ליונל ג'ורג' לוג** (באנגלית: **Lionel George Logue**; 26 בפברואר 1880 – 12 באפריל 1953) היה קלינאי תקשורת אוסטרלי שטיפל בהצלחה בג'ורג' השישי, מלך הממלכה המאוחדת, אשר סבל מגמגום.

## ביוגרפיה
לוג נולד באדלייד שבאוסטרליה הדרומית והיה הבכור מבין ארבעה אחים. אביו, ג'ורג' אדוארד לוג, היה פקיד, ושם אמו לביניה רנקין. את השכלתו רכש במכללת הנסיך אלפרד, שם למד בשנים 1889 - 1896, ובין היתר למד בה את תורת הנאום אצל אדוארד ריבס. בשנת 1902 החל לוג לעבוד אצל ריבס כמזכיר וכעוזר מורה, בזמן שהוא לומד מוזיקה בקונסרבטוריון של אוניברסיטת אדלייד. לאחר מכן בילה זמן ככורה זהב בקלגורלי שבאוסטרליה המערבית.

את הקריירה שלו בנאום החל בעיר פרת', שם בנוסף להוראת אמנות הנאום והמשחק, הוא השתתף בארגון אירועים ציבוריים של הרצאות ומופעים ואף הקים מועדון נאומים.

ב-1911 יצא לסיור בעולם במטרה ללמוד טכניקות נוספות בתחום תורת הנאום. בהמשך חזר לפרת', ולאחר מלחמת העולם הראשונה פיתח שיטות לטיפול וריפוי הלומי קרב שדיבורם נפגע בעקבות טראומות שחוו בעת המלחמה. בנוסף לתרגילי נשימה ותרגילים פיזיים אחרים, כלל הטיפול גם היבטים של הומור והיבטים אחרים שנועדו לרכוש סימפתיה בעיני המטופל.

ב-1924 היגר לוג עם אשתו מירטל ושלושת ילדיהם ללונדון. תחילה שימש מורה בבתי ספר שונים לנאום, וב-1926 פתח קליניקה לטיפול בבעלי לקויות דיבור. הוא נהג לגבות עמלות גבוהות מאנשים אמידים, שסייעו לו במתן טיפולים בחינם לאלו שלא יכלו לשלם.

לוג היה ממייסדי האגודה הבריטית של קלינאי התקשורת ב-1935 וממקימי המכללה לקלינאי תקשורת ב-1944. הוא מת בלונדון ב-12 באפריל 1953.

### הטיפול בג'ורג' השישי
לפני הכתרתו למלך, אלברט דוכס יורק, חשש מנאומים ציבוריים בגלל בעיית גמגום ממנה סבל. נאום הסיכום שלו בתערוכת האימפריה הבריטית בוומבלי ב-31 באוקטובר 1925 היה חוויה קשה עבורו ועבור קהל המאזינים. כדי לטפל בבעיית הגמגום שלו שכר הדוכס את ליונל לוג. לוג נתן לו תרגילים יומיים מגוונים שעזרו לו להירגע ולדבר בביטחון כמעט ללא הפסקות. ב-1927 הוא נשא נאום בפתיחת הפרלמנט האוסטרלי מבלי לגמגם. על כך מבוסס הסרט "נאום המלך".

עבודתו של לוג עם הדוכס נמשכה לאורך שנות ה-30 ושנות ה-40. לוג עזר למלך להתכונן לטקס ההכתרה ולשאת את נאומיו הפומביים, שכללו בין היתר שידורי רדיו בתקופת מלחמת העולם השנייה שנסכו ביטחון בקרב אזרחי הממלכה. שני האישים נשארו חברים עד למותו של המלך ב-1952. כאות הוקרה על שירותיו מינה ג'ורג' את ליונל לוג לחבר במסדר הוויקטוריאני המלכותי.

## אזכורים בתרבות
נכדו של לוג, מרק, כתב ספר יחד עם פטר קונרדי, בשם "The King's Speech: How One Man Saved the British Monarchy", המתאר את מערכת היחסים בין סבו והדוכס מיורק שהפך מאוחר יותר למלך ג'ורג' השישי. כותרת הספר שימשה כשם לסרט הבריטי משנת 2010 "נאום המלך", דרמה היסטורית בה מגלם השחקן ג'פרי ראש את דמותו של לוג. מחזה נוסף העוסק בנאומו של המלך ג'ורג' ב-1937 ובהכנות אליו, נכתב על ידי מארק בורגס בשנת 2009, גם הוא בשם "נאום המלך".

## קישורים חיצוניים

* 

* Logue, Lionel George (1880 – 1953), Australian Dictionary of Biography Online


## הערות שוליים

קטגוריה:מדענים אוסטרלים
קטגוריה:המסדר הוויקטוריאני המלכותי: מפקדים
קטגוריה:קלינאי תקשורת
קטגוריה:אוסטרלים ממוצא אירי
קטגוריה:אוסטרלים חברי הבונים החופשיים
קטגוריה:אוסטרלים שנולדו ב-1880
קטגוריה:אוסטרלים שנפטרו ב-1953
אוריאל פייגה

**אוריאל פייגה** (נולד בשנת 1959) הוא מדען מחשב ישראלי ופרופסור במחלקה למתמטיקה שימושית ומדעי המחשב במכון ויצמן. זוכה פרס גדל לשנת 2001.

## אודות

פייגה נולד בירושלים וגדל ברחובות. הוא בוגר תואר ראשון במדעי המחשב מהטכניון (1980). הוא למד לתואר  שני (1987) ודוקטורט (1990), שניהם ממכון ויצמן ובהנחיית עדי שמיר. אחר כך המשיך ללימודי פוסט דוקטורט באוניברסיטת פרינסטון (1991-1990) ובמרכז המחקר של IBM בארצות הברית (1992-1991). בשנת 1992 הצטרף לסגל המחלקה למתמטיקה שימושית ומדעי המחשב במכון ויצמן.

היה שותף בפיתוח פרוטוקול פייגה-פיאט-שמיר. בשנת 2001 זכה בפרס גדל על עבודתו בנושא משפט ה-PCP והשלכותיו באלגוריתמי קירוב.

אחיו, מיכאל פייגה, היה סוציולוג ישראלי שנרצח בפיגוע הירי במתחם שרונה.

## קישורים חיצוניים

* דף אישי באתר מכון ויצמן
* אמנות הפשרה

קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור ממכון ויצמן למדע
קטגוריה:מדעני מחשב ישראלים
קטגוריה:קריפטוגרפים ישראלים
קטגוריה:סגל מכון ויצמן למדע: מתמטיקה ומדעי המחשב
קטגוריה:ישראלים זוכי פרס גדל
קטגוריה:ישראלים שנולדו ב-1959
צביעת המטוקסילין-אאוזין

[שמאל|ממוזער|250px|צביעה של רקמת [עור בהמטוקסילין-אאוזין. הגדלה X10.]] 
**צביעת המטוקסילין-אאוזין** (באנגלית: **hematoxylin and eosin stain**, או בקיצור **H&E**) היא שיטת צביעה בהיסטולוגיה שנועדה להבחין בין תאים בהסתכלות מיקרוסקופ אור, על פי השוני בין החלקים החומציים לבסיסיים ברקמה. השיטה מבוססת על שני הצבעים המטוקסילין, אשר צובע את גרעיני התאים ברקמה בצבע סגול, ואאוזין Y, אשר צובע את הציטופלזמה והמיטוכונדריה של התאים בצבע ורוד. זוהי שיטת הצביעה הנפוצה ביותר לצורכי אבחון רפואי.

בצביעה זו ההמטוקסילין נקשר לחומצות הגרעין ולהיסטונים, המורכבים מחומצות האמינו ליזין וארגינין, שלהן שייר חומצי. כמו כן, הוא צובע רשתית תוך-פלזמית מחוספסת. מכיוון שחלקים אלה נקשרים להמטוקסילין הם נקראים בזופיליים (אוהבי בסיס). האאוזין, לעומת זאת, נקשר לציטופלזמה, למיטוכונדריה, לסיבי קולגן ולסיבי שריר. חלקים אלה נקראים אאוזינופיליים (אוהבי אאוזין) או אצידופיליים (אוהבי חומצה).

## קישורים חיצוניים

קטגוריה:היסטולוגיה
משה הכהן אבן ג'יקטילה

** משה בר שמואל הכהן אבן ג'יקָטילה** (מכונה גם ***',  '''משה הנקדן''' או '''רבי משה הכהן'''; [[1020]] לערך, [[קורדובה (ספרד)|קורדובה]], [[ח'ליפות קורדובה]] – [[1080]], [[סרגוסה]], [[טאיפה (ממלכה מוסלמית)|טאיפת סרגוסה]] של שושלת [[בנו הוד|בָּנוּ הוּד]]) היה [[פרשני המקרא|פרשן המקרא]], [[פיוט|פייטן]], ו[[מדקדקי העברית בימי הביניים|מדקדק]].

== חיבוריו ==
מרבית ממה שכתב [[חיבור אבוד|אבד]], ועצם קיומם של חלק מהספרים, או הכתוב בהם, ידוע לנו מתוך ספריהם של פרשנים אחרים כגון רבי [[אברהם אבן עזרא]] (ראב"ע), [[רד"ק|רבי דוד קמחי]] (רד"ק) וה[[מלבי"ם]] שמציינים לפירושיו בשם '''רבי משה הכהן''' או ה'''רמ"ך'''. ראב"ע גילה כלפיו כבוד והערכה גם כאשר חלק על פירושיו, ואף כינה אותו "הגדול שבמדקדקים". בעוד רבי [[משה אבן עזרא]] אמר עליו כי "הוא נמנה בין המעולים של המליצים הנשגבים". ג'יקטילה היה אחד מהמשוררים הצעירים אשר נתמכו על ידי רבי [[שמואל הנגיד]], ולאות תודה חיבר שירי תהילה לכבוד רבי שמואל ולכבוד בנו אִל-יוסףִ. 

ה[[רמב"ם]], אשר כידוע ממעט מאוד בהזכרת פרשנים יהודים ספרדים מתקופות סמוכות לו, ב[[איגרות הרמב"ם|אגרת תחיית המתים]] המפורסמת מסתייע בדבריו וכותב: "וזה לא אנחנו לבד אמרנוהו, אבל כבר קדמונו להבנת זה העניין ***אנשי התבונה מן המפרשים כמו רבי משה ג'יקטילא**'' ואבן בלעם וזולתם מן המפרשים". 

במאה האחרונה זוהו ופורסמו בבמות שונות קטעים מחיבוריו של רבי משה ג'יקטלה (ועדיין קיימים קטעים נוספים בגניזה): 
* **כתאב אלתדכיר ואלתאנית (על זכרים ונקבות)** - חיבור דקדוקי, אשר שרידיו פורסמו ב-1949. 

* **תרגום ערבי על ספר איוב עם ביאור ערבי** - פורסם על ידי [[בנימין זאב בכר|בנימין זאב באכער]] (מבודפשט) - בתוך זיכרון לאליהו אברהם - חלק א עמ' 221 ואילך. הקטע נשאר בערבית ולא תורגם. 
* **ליקוטים מפירוש אבן גיקטיליה על התורה** - פורסמו על ידי פוזננסקי בספרו Ibn Chuqutilla, לייפציג 1895. 
* **קטעים מפירושי ר' משה הכהן גקטילה (לתהלים ולישעיה)** - פורסמו בכתב העת סיני כד, עמ' קלח- קמז. 
* תרגום קטע על איוב - מכת"י אוקספורד 511 פורסם באתר "[[על התורה]]". 
* ספר פועלי הכפל ליהודה חיוג' **בתרגום משה בן גקטילה'''.

## דרכו בפרשנות
אבן ג'יקטילה חיבר פירושים בערבית על רוב ספרי המקרא, ואף הבהיר בהקדמתו לתרגום שחיבר לספריו של רבי יהודה חיוג' כי הצורך לכתוב חיבורים בתחומי הלשון והפרשנות בשפה הערבית דווקא, נובע מדלותה של השפה העברית לעומת הערבית.

ר' משה אבן ג'יקטילה, נחשב לבר הפלוגתא של בן דורו ר' יהודה אבן בלעם. ר' משה אבן ג'יקטילה, היה "נציג מובהק של השכבה החברתית האמידה ושל התרבות המדעית-רצונליסטית באותם ימים" וזה השתקף בפירושיו. פרופ' מערבי פרץ פרסם מאמר על הביקורת של אבן בלעם על אבן ג'יקטיליה לפי קטעים חדשים מפירושיהם לתהילים.  

ג'יקטילה פירש שנבואות הנחמה בספר ישעיהו מ ואילך עוסקות בתקופת בית שני והתקיימו בימיו. דבריו אלו הובאו בפירושו של האבן עזרא לישעיהו פרק מ' פסוק א': , שחלק עליו וטען שהנבואות נאמרו על הגלות האחרונה, ולא נתקיימו עדיין.

פירושיו של אבן ג'יקטילה קובצו על ידי שמואל אברהם פוזננסקי. שיריו, שמהם שרדו רק עשרה, כתובים במשקל ובהם, שירי קודש, שירי ידידות, שירי חשק ושירי יין.

שיר היין של משה אבן ג'יקטילה נקרא "מי זה בא בגיל ושמחה", והוא מתחיל בחרוז:

## קישורים חיצוניים
*  
*  פירוש ר' משה אבן ג'יקטילה בספריית על התורה
* 

## הערות שוליים

קטגוריה:פרשני המקרא
קטגוריה:מדקדקי העברית בימי הביניים
קטגוריה:משוררים יהודים בימי הביניים
קטגוריה:משוררים כותבי עברית
קטגוריה:נפטרים ב-1080
קטגוריה:יהודי ספרד במאה ה-11
ג'רי וקסלר

**ג'רלד (ג'רי) וקסלר** (באנגלית: **Gerald "Jerry" Wexler**; 10 בינואר 1917 – 15 באוגוסט 2008) היה עיתונאי מוזיקה שהפך לאחד מהמפיקים המוזיקליים החשובים של המוזיקה הקלה בארצות הברית בשנות ה-60 וה-70. וקסלר עבד, בין היתר, עם ארית'ה פרנקלין, ריי צ'ארלס ובוב דילן. בשנת 1987 נבחר להיכל התהילה של הרוק אנד רול.
## ביוגרפיה
וקסלר נולד למשפחה יהודית ברובע הברונקס, ניו יורק. הוא למד באוניברסיטת המדינה של קנזס, נשר מהלימודים וגויס לצבא ארצות הברית. לאחר מלחמת העולם השנייה המשיך בלימודיו וקיבל תואר בעיתונות ב-1946.

ככתב ועורך במגזין בילבורד, טבע את המונח "רית'ם אנד בלוז". בשנת 1953 התקבל כמנהל רפרטואר ואמנים בחברת התקליטים אטלנטיק רקורדס, והיה לאיש המפתח בחברה (לצד אהמט ארטגון) כאשר הפיק את אלבומיהם של ריי צ'ארלס, בובי דארין והדריפטרס בשנות ה-50 ושל וילסון פיקט ודאסטי ספרינגפילד בשנות ה-60. במיוחד סייע וקסלר לקרב אוכלוסייה "לבנה" למוזיקה ה"שחורה". בשנת 1967 החתים את ארית'ה פרנקלין לאטלנטיק ודאג להפיכתה לכוכבת. ב-1968 החתים לאטלנטיק את להקת לד זפלין אולם לא הפיק אותם.

ב-1975 עזב וקסלר את אטלנטיק ועבר לוורנר ברודרס. ב-1979 כאשר הכריז בוב דילן כי הוא "נולד מחדש" כנוצרי הפיק עבורו וקסלר את התקליט בעל האופי הדתי "Slow Train Coming", מבלי שידע על התכנים. בתגובה לטון המטיפני של דילן טען וקסלר שהוא מעריך את האירוניה שבדבר עריכת התקליט על ידי שני יהודים ושהוא עצמו "יהודי אתאיסט חסר-תקנה בן 62". שנה מאוחר יותר הפיק את אלבומו "Saved".

בשנת 1983 עבד וקסלר עם ג'ורג' מייקל (ש"עלה אליו לרגל" לאולפנו באלבמה) והפיק עבורו את הגרסה הראשונה ללהיטו "Careless Whisper", הפקה ממנה לא היה מייקל מרוצה בסופו של דבר. ב-1988 היה שותף להפקת אלבום האוסף המצליח של להקת דייר סטרייטס, "Money for Nothing". בשנות ה-90 חזר להפיק תקליטים עבור ריי צ'ארלס ואטה ג'יימס.
## חיים אישיים
וקסלר התחתן שלוש פעמים. בשנת 1941 התחתן עם שירלי קמפף; נולדו להם שלושה ילדים. אשתו השנייה הייתה רנה פפאס. אשתו השלישית הייתה המחזאית-סופרת ז'אן ארנולד. הוא נפטר בביתו בסרסוטה, פלורידה, ב-15 באוגוסט 2008, מאי ספיקת לב. לשאלתו של יוצר סרטים תיעודיים כמה שנים לפני מותו מה הוא רוצה על מצבתו, ענה וקסלר "שתי מילים: 'עוד בס'".

## קישורים חיצוניים
* 
* 
* מאמר סיכום קריירה ארוך במגזין "סלון" 
* ביוגרפיה באתר Allmusic 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:מפיקים מוזיקליים אמריקאים
קטגוריה:עיתונאים יהודים אמריקאים
קטגוריה:חברי היכל התהילה של הרוק אנד רול
קטגוריה:אתאיסטים יהודים
קטגוריה:אתאיסטים אמריקאים
קטגוריה:בכירים בתעשיית המוזיקה האמריקאית
קטגוריה:בוגרי אוניברסיטת המדינה של קנזס
קטגוריה:אמריקאים שנולדו ב-1917
קטגוריה:אמריקאים שנפטרו ב-2008
שמואל יהודה קצנלנבוגן

שמאל|ממוזער|250px|שער הספר "שנים עשר דרשות", דפוס ראשון
הרב **שמואל יהודה קצנלנבוגן** (**מהרשי"ק**; רפ"א, 1521 – ו' בניסן שנ"ז, 1597) היה מחכמי איטליה במאה ה-16, רבה של ונציה, דרשן ופוסק.

## חייו ופועלו
נולד בפדובה לרבי מאיר קצנלנבוגן ("מהר"ם מפדובה") ולחנה נכדתו של רבי יהודה מינץ, רבה של פדובה וראש הישיבה בעיר. כבר בצעירותו בלט בכשרונותיו והתמנה לחבר בית הדין בוונציה. משנת שכ"ה שימש כרב ראשי וראש ישיבה בוונציה.

המהרשי"ק עמד בקשרי מכתבים עם גדולי יהדות פולין המהרש"ל והרמ"א. חלק מחילופי המכתבים הודפס בתוך ספרי השו"ת שלהם ובספרים נוספים. כן עמד בקשר עם רבי יוסף קארו שאף שלח אליו מחיבוריו. התפרסם גם כדרשן. שתים עשרה מדרשותיו ובהם גם הספדו על קרובו הרמ"א נדפסו על ידי תלמידו בחייו. חיבורים נוספים שלו הוזכרו על ידו או על ידי תלמידיו אך נשארו בכתב יד ולא הודפסו.

נפטר בו' בניסן שנ"ז (1597) ונקבר בפדובה, מקום קבורתם של רבים מרבני יהדות ונציה ומנהיגיה. תלמידו, רבי יהודה אריה די מודינה תיאר את דמותו המיוחדת בהספד שנשא עליו: . אברהם כהנא בהערותיו לספר "חיי יהודה" (קיוב תרע"ח) כתב שעד זמנו עוד היו נוהגים לערוך תפילות מיוחדות ליד קברו של המהרשי"ק.

בנו, רבי שאול וואהל נשלח ללמוד בישיבות בפולין והשתקע שם. על פי האגדה שימש כמלך פולין ליום אחד.

## מתלמידיו
* רבי יהודה אריה ממודינה
* רבי בן ציון צרפתי - רבה של ונציה
* רבי לייב סרוואל - רבה של ונציה
* רבי אבטליון בן שלמה מקונסיליו - מחכמי רוויגו.
* רבי יקותיאל בן שלמה מקונסיליו - מחכמי ונציה
* רבי אביגדור ציוידאל - דיין בבית דינו של מהרשי"ק בוונציה.
*רבי שמחה כ"ץ בעל קול שמחה.

## קישורים חיצוניים
* 
* אשר זיו, הרב שמואל יהודה קצינאלנבוגן, הדרום, לד, תשרי תשל"ב, עמ' 201-177 
* 
* 
;מדבריו
* 
* 
* 

## הערות שוליים

קטגוריה:רבנים איטלקים
קטגוריה:ונציה: רבנים
קטגוריה:ראשוני האחרונים
קטגוריה:מחברי ספרי דרוש
קטגוריה:רבנים אשכנזים
קטגוריה:ילידי 1521
קטגוריה:נפטרים ב-1597
קצנלנבוגן

**קָצֵנֶלְנְבּוֹגֶן** (Katzenelnbogen) הוא שמה של טירה בגרמניה, בעקבותיה התפתחה העיירה קצנלנבוגן, אשר שימשה בעבר כבירת המחוז ההיסטורי קצנלנבוגן. שם המשפחה **קָצֵנֶלֶנְבּוֹגֶן** (ה-ל' מנוקדת בסֶגּוֹל; מאוית Katzenellenbogen) מתייחס למחוז או לטירה, וקיים כשם משפחה גם בקרב יהדות אשכנז.

## הערות שוליים

קטגוריה:שמות משפחה אשכנזיים
ממשלת בלארוס

**ממשלת בלארוס** שנקראת רשמית בשם **מועצת השרים של רפובליקת בלארוס** (בבלארוסית: Савет Міністраў Рэспублікі Беларусь) הוא הרשות המבצעת בבלארוס. יושב ראש מועצת השרים הוא ראש ממשלת בלארוס המתמנה על ידי נשיא בלארוס באישור הבית התחתון בפרלמנט הבלארוסי. הממשלה מחויבת למסור דיווחים קבועים לנשיא בלארוס ולפרלמנט הבלארוסי.

## מבנה הממשלה

### ועדות ממלכתיות
*ועדת הביטחון הממלכתית
*הוועדה הממלכתית לתעשייה צבאית של בלארוס
*ועדת הרכוש הממלכתית של בלארוס
*הוועדה הממלכתית למדע וטכנולוגיה של בלארוס
*ועדת התקנים הממלכתית של בלארוס
*ועדת משמר הגבול הממלכתית של בלארוס
*ועדת המכס הממלכתית של בלארוס

## ראו גם
*ראש ממשלת בלארוס

## קישורים חיצוניים

* 
* הפורטל הממשלתי

*
קטגוריה:בלארוס: פוליטיקה
ראש ממשלת בלארוס

**ראש ממשלת בלארוס** (בבלארוסית: **Прэм'ер-міністр Беларусі**) הוא המשרה הרביעית בחשיבותה בבלארוס, אחרי יו"ר הבית העליון בפרלמנט הבלארוסי, יו"ר הבית התחתון והנשיא.

ראש הממשלה הוא יושב ראש מועצת השרים של רפובליקת בלארוס ועל פי החוקה הבלארוסית הוא אחראי להגדרת סדר יומה של הממשלה וניהול מדיניות הממשלה בנושאים שונים. ראש הממשלה אחראי על כל ענייני הפנים במדינה.

## ראשי ממשלת רפובליקת בלארוס

## ראו גם
*נשיא בלארוס
*ממשלת בלארוס

## קישורים חיצוניים

*
קטגוריה:ממשלת בלארוס
רפאל בנימין פוזן

**רפאל בנימין פוזן** (1942 - 25 במרץ 2016, ט"ו באדר ב' ה'תשע"ו) היה חוקר מקרא, מרצה במדרשה לנשים באוניברסיטת בר-אילן ובמכללת אורות ישראל. תחום התמחותו העיקרי הוא תרגום אונקלוס. חתן פרס הרב קוק.

## ביוגרפיה
נולד בתל אביב לבטי ולמיכאל פוזן (בנו של הדיין גרשון פוזן), שהיה מנהל לימודי חול בישיבת היישוב החדש בתל אביב. 

למד בישיבת היישוב החדש, ולאחר מכן בישיבת סלבודקה בבני ברק ובישיבת כרם ביבנה שם גם הוסמך לרבנות. שימש שנים רבות כחזן בישיבת כרם ביבנה בימים הנוראים. את השכלתו האקדמית רכש באוניברסיטת תל אביב ואוניברסיטת בר-אילן ובאוניברסיטת לונדון.

בין השנים 1977–1983 היה מנהל כפר הנוער הדתי "כפר אליהו" בגדרה. בין השנים 1983-1986 כיהן כממונה על השליחים בטורונטו מטעם המחלקה לחינוך תורני בגולה של הסוכנות היהודית.

שימש מרצה לתנ"ך באוניברסיטת בר-אילן. תחום מחקרו היה פרשנות המקרא לדורותיה, ובעיקר חקר תרגום אונקלוס. לימד במכללה-ירושלים במשך כארבעים שנה, לימד במכון להכשרת מורים שלצד ישיבת כרם ביבנה במשך כשלושים שנה. 

פרסם מאמרים בנושאים תורניים, מחקריים והשקפתיים בבמות שונות, ובהן "הארץ" "הצופה" ו"המעיין". כתב טור קבוע על תרגום אונקלוס בעלון שבת בשבתו.

בשנת ה'תשס"ח (2008) זכה בפרס הרב קוק על ספרו "העקיבות התרגומית בתרגום אונקלוס".

התגורר בעיר העתיקה בירושלים והיה נשוי לצפורה, בתם של שרה (לבית קצבורג) והרב אברהם לבקוביץ' (לאחר פטירת בעלה נישאה אמה שרה בשנית לפרופ' זאב לב). נולדו להם שבעה ילדים.

נפטר בשושן פורים ה'תשע"ו, ונקבר בהר המנוחות. בנו עקיבא פוזן נשוי לבתו של הרב הרשל שכטר.
שמאל|220px|קברו של רפאל בנימין פוזו בהר המנוחות

## ספריו
* **העקיבות התרגומית בתרגום אונקלוס**, 2004, הוצאת מאגנס
* **פרשגן**, ביאור חדש לתרגום אונקלוס. הוציא בעצמו על בראשית, שמות וויקרא, ובניו הוציאו על ספר במדבר
***וימצא כתוב**, כתבים מעזבונו של הרב ד"ר רפאל בנימין פוזן ז"ל, ירושלים ה'תשע"ז

## קישורים חיצוניים
* 
* 
* 
* שיעורי הרב פוזן באתר ישיבת כרם ביבנה
* 

אודות ספרו "פרשגן":
* 
* 

**מכּתביו**:
* 
* 
* 

קטגוריה:רבנים ישראלים
קטגוריה:חוקרי מקרא ישראלים
קטגוריה:סגל אוניברסיטת בר-אילן: תנ"ך
קטגוריה:זוכי פרס הרב קוק
קטגוריה:בוגרי ישיבת כרם ביבנה
קטגוריה:בוגרי ישיבת היישוב החדש
קטגוריה:בוגרי ישיבת סלבודקה (בני ברק)
קטגוריה:שליחי הסוכנות היהודית
קטגוריה:העיר העתיקה: רבנים
קטגוריה:יהודים הקבורים בהר המנוחות
קטגוריה:פרשני תרגום אונקלוס
קטגוריה:ישראלים שנולדו ב-1942
קטגוריה:ישראלים שנפטרו ב-2016
סדרת ספרים

שמאל|ממוזער|250px|ספרי עיון של סדרת ספרי אמנות קלאסית
**סדרת ספרים** היא קבוצה של ספרים בעלי מכנה משותף, היוצאת לאור במשך תקופה על ידי סופר מסוים או הוצאת ספרים מסוימת, לעיתים במותג שנקבע לה.

## סוגים של סדרות ספרים
המכנה המשותף לסדרת ספרים עשוי להיות אחד מהבאים:
* סדרת ספרי עיון הנכתבת על ידי מחבר יחיד (או קבוצת מחברים הפועלת בצוותא) ועוסקת בנושא מסוים. דוגמאות:
** סדרת ספרי הפיזיקה סירס-זימנסקי, מאת פרנסיס וסטון סירס ומארק וולדו זימנסקי.
** סדרת ספרי המתמטיקה של ניקולא בורבאקי.
* סדרת ספרי עיון היוצאת לאור על ידי הוצאת ספרים מסוימת, תוך שמירה על קו מערכתי מאפיין, ובפרט עיצוב משותף. דוגמה: סדרת "אפקים" של הוצאת "עם עובד".
* סדרת ספרי סיפורת העוסקת בעלילותיו של גיבור משותף. סדרת ספרים כזו שבה שלושה ספרים קרויה טרילוגיה. לרוב נכתבים הספרים על ידי סופר יחיד, אולם לעיתים, כמו במקרה של "בני הרדי", הספרים נכתבים על ידי סופרים שונים. דוגמאות:
**"ג'ינג'י" – סדרת ספרים מאת גלילה רון־פדר-עמית העוסקת בעלילותיו של ילד המכונה "ג'ינג'י".
** "הארי פוטר" – סדרת ספרים העוסקת בתולדותיו של הנער הארי פוטר, מאת ג'יי קיי רולינג. הספרים בסדרה יצאו לאור בסדר כרונולוגי של חייו של הארי פוטר.
** ג'ורג הסקרן" - סדרת ספרים מאת הנס ריי ואשתו מרגרט על הרפתקאות  של הקוף השובב ושל חברו, האיש בכובע הצהוב.
** "דברי ימי נרניה" – סדרת ספרים מאת קלייב סטייפלס לואיס, ובה קורותיהם של ילדים שנקלעים לעולם נרניה. הספרים יצאו לאור בסדר שאינו כרונולוגי: עלילתו של הספר השישי בסדרה, "אחיינו של הקוסם" מתרחשת לפני עלילתו של הספר הראשון.
* סדרת ספרי סיפורת היוצאת לאור על ידי הוצאת ספרים מסוימת, תוך שמירה על קו מערכתי מאפיין, כגון סוגה מסוימת, ולהם עיצוב משותף. דוגמה: סדרת "הספריה החדשה" בעריכתו של מנחם פרי. כל ספר בסדרה מסוג זה הוא ספר עצמאי, שניתן לקוראו ללא קשר ליתר ספרי הסדרה. מיתוגה של הסדרה מבטיח לה קהל קונים נאמן, ולעיתים הסדרה מוצעת גם למנויים, במחיר מוזל.
* מהדורת כל כתביו של סופר מסוים, המרכזת בפורמט אחיד את כל (או עיקר) כתביו שיצאו לאור במהלך השנים. דוגמה: כל כתבי ש"י עגנון בהוצאת שוקן.

## ראו גם
* טרילוגיה

## קישורים חיצוניים

*
קטגוריה:ספר
גומבוץ (מאכל הונגרי)

שמאל|ממוזער|250px|כופתאות גבינה ממולאות תות
**גומבוץ** (בהונגרית: **Gombóc**) הן כופתאות העשויות מבצק המוגשות במטבח ההונגרי כקינוח. 

לגומבוץ מספר גרסאות, התלויות בזמינות הפירות ובעונות השנה: בקיץ ובסתיו כופתאות הבצק ממולאות בשזיפים (נקראות סילבש גומבוץ Szilvás Gombóc) או באפרסק (נקראות בָּרָצקוֹש גומבוץ Barackos Gombóc). הכופתאות עשויות מכדור בצק תפוחי אדמה, מבושלות במים רותחים, ומגולגלות בפירורי לחם המטוגנים בחמאה ואבקת סוכר. יש לנגוס בכופתה בזהירות כיוון שהיא מלאה במיץ פירות רותח. לעיתים הכופתאות מוגשות ברוטב העשוי שמנת חמוצה ויש המטגנים את פירורי הלחם במלח לפני גלגול הכופתאות בתוכם.

בחודשי החורף ממולאות הכופתאות בריבת פובידל או שזיף מיובש שאת גלעינו מחליפה קוביית סוכר, ויש גם גרסאות של כופתאות ממולאות ב קונפיטורה של דובדבנים. כופתאות אלה דומות לכופתאות המַרילֵנקנודל מהמטבח האוסטרי (Marillenknödel בגרמנית: כופתאות משמשים), ולכופתאות הקניידלי מהמטבח הצ'כי.

כופתאות גבינה (טורוש גומבוץ Túros Gombóc) קלילות יותר; הן עשוייות מקמח, סולת, ביצים וגבינה. הן מבושלות במים ומוגשות מגולגלות באבקת סוכר (ולעיתים גם בפרג).

## קישורים חיצוניים

* 
* מתכון של גיל חובב באתר mako
* מתכון של חיים כהן באתר מבשלים

קטגוריה:קינוחים
קטגוריה:המטבח ההונגרי
קטגוריה:המטבח הרומני: קינוחים
מפלגת העצמאות

**העצמאות** (נקראה בעבר: **עצמאות**) היא מפלגה וסיעה שהתפלגה ממפלגת העבודה ב-17 בינואר 2011, במהלך כהונת הכנסת השמונה עשרה בראשות אהוד ברק. חברי הכנסת של הסיעה היו אהוד ברק, שלום שמחון, עינת וילף, אורית נוקד ושכיב שנאן אשר הושבע כח"כ במקומו של מתן וילנאי, שהתפטר מחברותו בכנסת לקראת מינויו לכהן כשגריר ישראל בסין.

## היסטוריה
בבחירות לכנסת ה-18 (2009) זכתה מפלגת העבודה ב-13 מנדטים. המפלגה הצטרפה לקואליציית הימין בראשות בנימין נתניהו, כשבאופוזיציה נותרה קדימה. הישארותה של מפלגת העבודה בקואליציה הביאה למחלוקת פנימית מתמשכת בתוך הסיעה.
במסיבת עיתונאים שבה הכריז על הקמת הסיעה הציג ברק את מניעי הפילוג ממפלגת העבודה: "אנחנו עוזבים מפלגה ובית שאנחנו אוהבים ומכבדים את חבריו. רבים מהחברים הללו חוו יחד איתנו את קשיי היומיום במפלגה, והיו גם הם קורבן לריב האינסופי בתוכה. הגענו למסקנה שהאנומליה הזאת בחיים הפוליטיים, בה היו למעשה שתי סיעות עבודה - חייבת להיפסק".

על המשך דרכם הודיעו חברי הסיעה: "הסיעה העצמאית תהיה סיעה מרכזית ציונית ודמוקרטית ותקדם רעיונות אלה בכנסת ובממשלה ובבוא היום בציבור - באמצעות הקמת מפלגה חדשה". לאחר הפילוג, שהביא להתפטרות שרי מפלגת העבודה, מונו מתן וילנאי ואורית נוקד לשרים מטעם סיעת "עצמאות" (בנוסף לברק ושלום שמחון, שכיהנו כשרים עוד לפני הקמת הסיעה).

באפריל 2011 נרשמה המפלגה ברשם המפלגות, כשהיא מתבססת על הרישום של "מפלגת המדף" הדרך השלישית, מפלגת מרכז שחדלה מלכהן בכנסת ב-1999 אך נותרה מפלגה רשומה. ועדת הכנסת אישרה את בקשת הסיעה לייצג את מפלגת הדרך השלישית, ייצוג הנדרש לקבלת מימון מהמדינה.

במאי 2011 התקיים כנס היסוד של מפלגת העצמאות, במעמד חמשת נציגי המפלגה בכנסת ושמונים חברי מועצת המפלגה ובו אושרו תקנון המפלגה. במקביל, אושר מינויו של אהוד ברק לתפקיד יושב ראש התנועה.

באוגוסט 2011 שונה באופן רשמי שם המפלגה ברשם המפלגות ל**מפלגת העצמאות**.

בפברואר 2012 התפטר השר להגנת העורף מתן וילנאי מחברותו בכנסת, לקראת מינויו לתפקיד שגריר ישראל בסין ובמקומו הושבע שכיב שנאן.

בדצמבר 2012, בעקבות הודעת יו״ר המפלגה אהוד ברק כי הוא פורש מהחיים הפוליטיים, בחרו יתר חברי "העצמאות" שלא להתמודד על מקום בכנסת הבאה.

לקראת הבחירות לכנסת ה-20, ביקש שכיב שנאן להתמודד מחדש בפריימריז של מפלגת העבודה, אך מועמדותו נפסלה על ידי מזכירות לשכת המפלגה.

בבחירות לכנסת העשרים ושתיים, הודיע מנהיג המפלגה אהוד ברק על הקמת מפלגה חדשה בראשותו ישראל דמוקרטית, אולם בפועל לא הוקמה מפלגה כזו והיא נשענה על התשתית של מפלגת העצמאות שהגישה יחד עם מרצ והתנועה הירוקה את רשימת המחנה הדמוקרטי. המפלגה זכתה במנדט אחד ויוצגה על ידי יאיר גולן. בבחירות המוקדמות לכנסת העשרים ושלוש שנערכו כעבור כמה חודשים התמודד גולן מטעם מרצ ברשימת העבודה-גשר-מרצ ולא הוגשה רשימה לכנסת מטעם מפלגת העצמאות.

## נציגי העצמאות בכנסת

## קישורים חיצוניים

* מצע המפלגה
* הסיעה בכנסת ה-18: http://www.knesset.gov.il/faction/heb/FactionPage.asp?PG=205
*  - ההודעה על הקמת סיעת "העצמאות"

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
העצמאות
העצמאות
העצמאות
העצמאות
העצמאות
בית הממשלה (אוקלנד)

**בית הממשלה** (באנגלית: **Government House**) הוא מבנה הממוקם בעיר אוקלנד שבניו זילנד, המשמש כבית מגורים משני עבור המושל הכללי של ניו זילנד (לצד בית המגורים הרשמי העיקרי של המושל - בית הממשלה המצוי בוולינגטון).

המבנה הנוכחי נבנה באתר בו הוקם לראשונה בית חווה בשנות ה-80 של המאה ה-19. בשנת 1921 רכשו סר פרנק מאפין (Sir Frank Mappin) ורעייתו את השטח, ובנו במקום בית אחוזה בשם בירצ'לנדס (ארצות השדר). בשנת 1962 העניקו את המבנה במתנה לבית המלוכה. בשטר המתנה, שנחתם ב-23 במאי על ידי סר פרנק מאפין וראש ממשלת ניו זילנד קית' הוליאואק נכתב כי המבנה מוענק במתנה למלכה אליזבת, מלכת ניו זילנד, על מנת לשמש כבית מגוריה שלה ושל נציגה (המושל הכללי) באוקלנד.

בית הממשלה באוקלנד קטן בממדיו מבית הממשלה בוולינגטון.

מבנה זה הוא השלישי מבין המבנים אשר שימשו כבית הממשלה באוקלנד. לאחר שריפת המבנה הראשון בשם זה, הוקם בית הממשלה הישן המהווה כיום חלק ממבני אוניברסיטת אוקלנד ומשמש כחדרי הרצאות.

## ראו גם
* בית הממשלה
* בית הממשלה שבעיר ולינגטון
* המושל הכללי של ניו זילנד

## קישורים חיצוניים

* 
*בריאן רודמן, ''' אם ניפטר מהמלוכה, מי יקבל את הבית?''', הניו זילנד הראלד

קטגוריה:אוקלנד (ניו זילנד): מבנים
פרדקין

**פְרָדקין** (באנגלית: Fradkin; ברוסית: Фрадкин) הוא שם משפחה יהודי שמוצאו ממזרח אירופה. משמעות השם פרדקין הוא מהמילה **פריידא**, שפירושו "שמחה" ביידיש, שם המשפחה דומה במשמעותו לשם המשפחה .
פפריקש עוף

**פפריקש עוף** (בהונגרית **Paprikás csirke**) הוא מאכל הונגרי מסורתי. המאכל כולל עוף מטוגן בשומן עם בצל ופפריקה, מעובה עם שמנת ומוגש לרוב עם נטיפי בצק הקרויים בהונגרית: נוקדלי  או נוקרלי ובגרמנית: שפצלה. זהו מאכל לאומי הונגרי שכן הוא מכיל את כל המרכיבים המסמלים את המטבח ההונגרי (פפריקה, בצל (מכונה בהונגריה "בצל ג'ינג'י" -Vörös hagyma בשל קליפתו האדמדמה, אבל הוא בצל הגינה - הזן המוכר שמשמש למאכל), שום, פלפל שחור, פלפל ירוק, עגבניות, שמנת ועוף).

## קישורים חיצוניים

## הערות שוליים

קטגוריה:המטבח ההונגרי
קטגוריה:מאכלי עוף
מונדיום

**מונדיום** (בגרמנית: **mundium** או **mundeburdis**; בלטינית **patrocinium**; בצרפתית **mainbour**, מילולית "מגן, הגנה, כוח") היה מושג מרכזי בחוק האישי של ימי הביניים. אלו היו יחסי החסות והתלות ההדדית שנוצרו בימי הביניים כתוצאה מהתמסרותו של בן חורין אחד למשנהו.

המעשה המשפטי שבו העמיד אדם את עצמו לרשות אחר נקרא קומנדטיו (commendatio). וכתוצאה ממעשה זה היו לשני הצדדים התחייבויות הדדיות. המוסר עצמו התחייב לשרת ולכבד את ה-dominus, מילולית אדון, במשמעות האדם לו התמסר. המתמסר קיבל על עצמו התחייבות לשרת ולכבד את מי שהוא מכנה כאדון, בהסתייגות ששירות זה יצטמצם כך שמעמדו יישאר כשל אדם בן-חורין. האדון (Muntherr) מצדו קיבל על עצמו את האחריות להגן, לסייע ולכלכל במזון ובלבוש את המתמסר לו, את אשתו, את בנותיו שטרם נישאו ואת בניו שטרם הגיעו לגיל בגרות.

היו נוסחים מוכנים מראש לטקס זה. בספר שערך מרקולפוס מופיע טקסט ממחצית המאה ה-8 שמהווה דוגמה לנוסח המקובל.

המתמסר למרותו של איש אחר:

הטקס עצמו כלל שני חלקים של שבועת אמונים: הומגיום ופידליטס.

סוג מיוחד של מונדיום הייתה ההגנה שנתן מלך לאנשי דת (כמרים ונזירים), סוחרים, יהודי חסות (Schutzjude או Judenregal) וגם עבור אלמנות ויתומים.

מערכת היחסים שאישה הייתה נתונה בה בראשית ימי הביניים נגזרה מהמונדיום ונקראה Muntehe וציינה את האפוטרופסות על אישה. כל עוד הייתה בבית הוריה היה אביה האפוטרופוס עליה. נישואין היו העברת הסמכות מהאב אל הבעל שבתמורה היה צריך להגן על אשתו.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ימי הביניים
קטגוריה:שבטים גרמאניים
רוית ברניב

**רוית ברניב** (נולדה בשנת 1963) היא מנהלת ישראלית, שכיהנה בעבר כמנכ"לית ספקית האינטרנט נטוויז'ן וכיושבת ראש הדירקטוריונים בקבוצת "שיכון ובינוי" ובחברות "דרך ארץ" ו"תנובה".

## ביוגרפיה
ברניב נולדה בגבעתיים. היא בעלת תואר ראשון בכלכלה ופילוסופיה, ותואר שני במנהל עסקים מאוניברסיטת תל אביב, ותואר שני בממשל עם התמחות במניעת טרור מהמרכז הבינתחומי הרצליה.

בשנת 2001 מונתה ברניב לשמש כמנכ"לית חברת האינטרנט נטוויז'ן מקבוצת איי. די. בי, שבשליטת נוחי דנקנר.

ברניב קיבלה לידיה את נטוויז'ן כחברה מפסידה, ובתקופתה כמנכ"לית עברה החברה לרווחיות שהמשיכה להשתפר מרבעון לרבעון. ברניב הובילה את החברה להנפקה מוצלחת בבורסה של תל אביב ביוני 2005. כמו כן, תחת ברניב נכנסה החברה לתחומי פעילות חדשים כגון הספקת שירותי שיחות טלפון בינלאומיות, ובהובלתה הפכה החברה לספקית פתרונות כוללים ללקוח על גבי רשת האינטרנט. תחת ניהולה זכתה החברה ארבע שנים ברציפות במקום הראשון בסקר השנתי של העיתון מעריב כחברת האינטרנט הטובה ביותר בשירות ובמקצועיות. בשיאו של תפקידה, בחרה קבוצת איי.די.בי בברניב כמי שתנהל את מיזוג נטוויז'ן עם החברות "ברק" ו"גלובקול".

ב-1 ביולי 2007 מונתה ברניב ליו"ר קבוצת שיכון ובינוי שבשליטת שרי אריסון. ברניב הציבה לקבוצה חזון ליצירת סביבת חיים בת קיימא ומתקדמת. חזון זה כלל מיקוד בעסקי הקבוצה, מכירת חברות שלא היו בליבת העסקים ומיקוד עסקיה של הקבוצה סביב ארבעה מנועי צמיחה עיקריים: תשתיות, נדל"ן, אנרגיה מתחדשת וטיפול במים. כחלק ממחויבות זו, הוגברה מעורבות הקבוצה בפרויקטים התואמים את ערכי הקיימות. ערכים של שילוב אינטרסים כלכליים חברתיים וסביבתיים הונהגו מאז כניסתה לתפקיד בכל אחת מפעילויות ופרויקטי החברה. תחת ברניב הפכה הקבוצה לאחת מחלוצות האנרגיה הסולרית בישראל. בתקופת ניהולה ניכר שיפור מהותי בתוצאות הקבוצה. ביוני 2012 הודיעה על כוונתה לפרוש מתפקיד היו"ר.

בין השנים 2013–2015 כיהנה כיו"ר הדירקטוריון של חברת המזון תנובה.

כיום ברניב מכהנת כדירקטורית בחברת אורמת תעשיות, דירקטורית במעלה – ארגון הפועל לקידום נושאים של אחריות תאגידית ולפיתוח הסטנדרטים של ניהול אחראי בישראל, דירקטורית בקופת חולים כללית, חברה בוועדה המנהלת של פרויקט "אמץ לוחם" של האגודה למען החייל, היא מיוזמי המכון לחקר האינטרנט באוניברסיטת תל אביב, חברה במועצת המנהלים של להקת המחול בת שבע, חברה בוועד המנהל של המרכז האקדמי רופין, וכן חברה בוועד המנהל של לה"ב - בית הספר לניהול של אוניברסיטת תל אביב.

ברניב נבחרה 5 שנים ברציפות לאחת מ-50 הנשים המשפיעות במשק על ידי מגזין העסקים "ליידי גלובס", נבחרה על ידי מגזין הכלכלה "TheMarker" לאחד מ-100 האנשים המשפיעים במשק הישראלי ועל ידי המגזין Forbes לאחת המנהלות המצליחות בישראל.

נשואה לאבי צבי, לשעבר מנכ"ל זכיינית ערוץ 2 "רשת", אותו הכירה בתקופת עבודתה בנטוויז'ן. לזוג ילד אחד והם מתגוררים בתל אביב.

## קישורים חיצוניים

* 
* 

## הערות שוליים

קטגוריה:מנכ"ליות ישראליות
קטגוריה:מנכ"לים ישראלים
קטגוריה:מנהלות ישראליות
קטגוריה:יו"ר תנובה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1963
קטגוריה:ישראלים שנולדו ב-1963
סמל קונפדרציית המדינות של אמריקה

**סמל קונפדרציית המדינות של אמריקה** או **חותם הקונפדרציה** (באנגלית: **Confederate Seal**) שימש חותם של קונפדרציית המדינות של אמריקה, 11 המדינות אשר פרשו מארצות הברית על רקע עלייתו של אברהם לינקולן כנשיא ארצות הברית וקריאתו לביטול העבדות, ובכך הובילה פרישתם למלחמת האזרחים האמריקאית.

החותם מתאר את ג'ורג' וושינגטון רכוב על סוס באותה התנוחה כפי שהוא מונצח בפסל הניצב בריצ'מונד. סביבו מופיע זר של התוצרת החקלאית אשר גודלה במדינות הדרום: חיטה, תירס, טבק, כותנה, אורז וקנה סוכר. על שולי החותם מופיעה הכתובת  והמוטו הלאומי **Deo Vindice** (מלטינית: **תחת אלוהים מגונננו**), התאריך מציין את היום בו נבחר ג'פרסון דייוויס, נשיאה של הקונפדרציה, לתפקידו, כמו גם את יום הולדתו של וושינגטון. תהליך עיצובו של החותם הסתיים ב-30 באפריל 1863, והזמנה לייצורו נשלחה לבריטניה. החותם הגיע לריצ'מונד לקראת סוף המלחמה, אולם לא ברור אם הוא שימש להחתמת מסמכים רשמיים.

## קישורים חיצוניים

* סיפורו של חותם הקונפדרציה

קטגוריה:קונפדרציית המדינות של אמריקה
קטגוריה:ארצות הברית: סמלים
קטגוריה:ג'ורג' וושינגטון
קטגוריה:סוסים בתרבות
אברהם חיים שור

הרב **אברהם חיים שור** (נפטר בי"ט בטבת ה'שצ"ב, 1632) היה מגדולי רבני גליציה. נודע על שם ספרו "תורת חיים" על התלמוד הבבלי. כיהן כאב"ד בלז וסטנוב.

מזכיר את המהרש"א כרבו.

מלבד ספרו "תורת חיים", חיבר גם את החיבור "צאן קדשים", הגהות על סדר קדשים, ו"בדק הבית" על שולחן ערוך. חיבורים נוספים נותרו בכתב יד.

בן למשפחת שור מצאצאי רבי יוסף בכור שור. אביו, הרב נפתלי צבי שור, היה תלמיד הרמ"א ורבו של הב"ח.  אחיו היה הרב אפרים זלמן שור בעל "תבואת שור". הרב אלכסנדר סנדר שור היה צאצא של אח אחר, הרב שמואל שור.

חותנו היה רבי אברהם מייזלש מקראקא, מחותנו של הרמ"א.

## קישורים חיצוניים
* 
* 
* הספר 
* הספר 
* 
* 

## הערות שוליים

קטגוריה:נפטרים ב-1632
קטגוריה:רבנים גליציאנים
קטגוריה:רבנים פולנים
אברהם חיים
קטגוריה:פרשני התלמוד
קטגוריה:בלז: רבנים
קטגוריה:סטנוב: רבנים
קטגוריה:ראשוני האחרונים
קטגוריה:אבות בתי דין
קטגוריה:אישים הקבורים בבית הקברות היהודי הישן בלבוב
Loyal to the Game

**Loyal to the Game** הוא אלבום הסטודיו השישי של הראפר האמריקאי טופאק שאקור לאחר שנורה ב-7 בספטמבר 1996. הוא מכיל רמיקסים מהקלטות שירים של שאקור לפני שנורה. האלבום יצא ב-7 בדצמבר 2004 בארצות הברית (12 בדצמבר בבריטניה), והוא הופק על ידי הראפר אמינם.

## היסטוריה
לפי ראיון ב-MTV, אמינם היה נרגש מאוד מחייו של טופאק והוא כתב מכתב לאמו של טופאק אפני שאקור, בבקשה האם היא מוכנה להרשות לו להפיק את האלבום. אמו הסכימה ואמינם הפיק את האלבום. האלבום הניב שני סינגלים: "Ghetto Gospel" שזכה להצלחה רבה, ו-"*Thugs Get Lonely Too*".
אמינם השתמש בדרכי הפקה משונות במהלך יצירת האלבום, הוא שינה את הקצב ואת גובה קולו של טופאק. הוא גם חתך חלק מהקלטות ויצר מילים חדשות מתרבות הראפ החדשה.
Loyal to the Game הגיע לראש טבלת בילבורד 200 כאשר כבר בשבוע הראשון מעל 330,000 עותקים נמכרו. מאוחר יותר האלבום הגיע למעמד פלטינה בארצות הברית ואלבום זהב בבריטניה.

## שירי האלבום
# Soldier Like Me
# The Uppercut
# Out On Bail
# Ghetto Gospel
# Black Cotton
# Loyal To The Game
# Thugs Get Lonely Too
# N.I.G.G.A. (Never Ignorant Getting Goals Accomplished)
# Who Do You Love?
# Crooked Nigga Too
# Don't You Trust Me?
# Hennessey
# Thug 4 Life

## קישורים חיצוניים

## הערות שוליים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
קטגוריה:אלבומים שהופקו על ידי אמינם
קטגוריה:אלבומים שהופקו על ידי סקוט סטורץ'
קטגוריה:אלבומים שהגיעו למקום הראשון במצעד הבילבורד 200
שמואל ספרא

**שמואל (מולי) ספרא** (נולד ב-1960) הוא מדען מחשב ישראלי, פרופסור באוניברסיטת תל אביב וזוכה פרס גדל לשנת 2001.

## קורות חיים
שמואל ספרא נולד בירושלים. הוא סיים דוקטורט בהנחיית אמיר פנואלי במכון ויצמן למדע בשנת 1990. אחר כך עשה לימודי פוסט-דוקטורט באוניברסיטת סטנפורד ובמרכז מחקר של IBM. מחקריו עוסקים בתורת הסיבוכיות ותורת האוטומטים.

בשנת 2001 זכה בפרס גדל על עבודתו בנושא משפט ה-PCP והשלכותיו באלגוריתמי קירוב.

## קישורים חיצוניים

* דף אישי באתר אוניברסיטת תל אביב

## הערות שוליים

קטגוריה:סגל אוניברסיטת תל אביב: מתמטיקה ומדעי המחשב
קטגוריה:מדעני מחשב ישראלים
קטגוריה:ישראלים זוכי פרס גדל
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1960
אפרים זלמן שור

הרב **אפרים זלמן שור** (נפטר בכ"ח בתשרי ה'שצ"ד (1633)) היה מגדולי הרבנים בפולין. נודע כמחבר "תבואת שור" שהוא קיצור הבית יוסף וכראב"ד בריסק ולובלין. מצאצאי רבי יוסף בכור שור.

## היסטוריה
אפרים זלמן נולד לרב נפתלי הירש שור שכיהן כראב"ד בריסק ולובלין, והיה מתלמידיו של הרמ"א ורבו של הב"ח. הרב אלכסנדר סנדר שור היה צאצא של אח אחר, הרב שמואל שור. אחיו היה הרב אברהם חיים שור.

נשא לאישה בגיל 70 את מרת הנלי, בת הרב השר הרב שאול וואהל, שהולידה לו את הרב יעקב שור שנודע כראב"ד בריסק. היא הייתה מיועדת בתחילה לרב אברהם יהושע השיל מקראקא שהיה אז בבריסק. אך הרב וואהל התנגד כי לא החשיב אז את רבי השיל לגדול כל כך, ואמר שבתו מיועדת לגדול יותר. אנשי בריסק כעסו על זה מאוד, וכמה מהם באו לפני מלך פולין שאשתו מתה באותו הזמן, ושבחו בפניו את היהודייה הבתולה בת השר החשוב. המלך נתן צו לחטוף אותה ולהביאה אליו. באותו הזמן היה ה"תבואת שור" רבה של בריסק ואביה פנה אליו וסיפר לו את השתלשלות העניינים וביקש ממנו למהר לשאתה לאישה וכך עשה הרב אפרים זלמן.

בתחילה כיהן בראב"ד שברשין, ולאחר פטירת חותנו הרב שאול וואהל, נבחר לרבנות בריסק והקים שם ישיבה.

## כתביו
ספרו הודפס בלובלין ה'שע"ה-ה'שע"ו. תשובות שלו נמצאות בשו"ת "פני יהושע", חלק אבן העזר, סימן ט"ו; ותשובות אחרות היו בכתב יד בידי הרב פנחס מיכאל גרויסלייט בתוך 'שו"ת "גאוני קדמאי"'. הרב גרויסלייט פרסם בספרו "דברי פנחס" חידושים מבנו של הרב אפרים זלמן, הרב יעקב.

על מצבתו נחרת: "**אראלים ומצוקים... פשטו ידם באיש האלוקים, רבנו וגאוננו נר ישראל, ראש גאולת ישראל**..." ולמרגלותיו נחרת על המצבה: "**הגאון הגדול נר ישראל מוהר"ר אפרים זצ"ל נקרא זלמן שור...**" (בהמשך מצוין שהיה ראב"ד לובלין ומובא תאריך פטירתו).

## קישורים חיצוניים
* 
* 'שור, ר' אפרים־זלמן', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 97 (, תמונה 1295).
* הרב יחיאל דוב ולר, רבינו אפרים זלמן שור בעל תבואת שור (הראשון), זכור לאברהם (חולון), תשנ"ד-תשנ"ה, עמ' ס-עו, אתר כותר , חלק מופיע בארכיון האינטרנט
* 
* 
* 

## הערות שוליים

קטגוריה:רבנים פולנים
קטגוריה:ברסט: רבנים
קטגוריה:לובלין: רבנים
אפרים זלמן
קטגוריה:אבות בתי דין
קטגוריה:נפטרים ב-1633
Marathon

**Marathon** (מרתון) הוא אלבום האולפן העשירי של להקת סנטנה. באלבום זה השתתף גם הזמר הסקוטי אלכס ליגרטווד.

האלבום הגיע למקום ה-25 במצעד הבילבורד 200 של שנת 1979. הלהיט הבולט באלבום - "You Know That I Love You", הגיע אף הוא למקום ה-35 במצעד הבילבורד 100 של שנת 1980.

## הרכב הלהקה באלבום
*קרלוס סנטנה - גיטרה ושירה
*אלכס ליגרטווד - שירה
*אלן פסקואה - קלידים
*כריס סולברג - גיטרה וקולות
*גרהם ליר - תופים
*ארמנדו פראזה - טימבלס
*ראול ראקוו - תופי קונגה

## רשימת השירים

## קישורים חיצוניים

* Marathon באתר Allmusic 
* Marathon באתר Amazon 
* Marathon באתר answers 

## הערות שוליים

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
Zebop!

**** הוא אלבום האולפן האחד עשר של להקת סנטנה. האלבום יצא לשווקים באפריל 1981.

האלבום הגיע למקום ה-9 במצעד הבילבורד 200 של שנת 1981. באלבום זה בלט הלהיט "Winning" שזכה במקום ה-17 במצעד הבילבורד 100 אותה שנה.

## חברי הלהקה באלבום
*קרלוס סנטנה - גיטרה, כלי הקשה, ושירה
*ריצ'רד בייקר - קלידים, פסנתר, וסינתיסייזר
*אלן פסקואה - קלידים ושירה
*כריס סולברג - גיטרה, קלידים, ושירה
*גרהם ליר - תופים
*ארמנדו פראזה - תופי בונגו, כלי הקשה, ושירה
*ראול ראקוו - תופי קונגה ושירה
*דייוויד מרגן - גיטרה בס
*אורסאס וילטו - טימבלס ושירה

## רשימת השירים

## קישורים חיצוניים

* !Zebop באתר Allmusic 
* !Zebop באתר Amazon 
* !Zebop באתר "music.aol" 

## הערות שוליים

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
שיניאווה

**שיניאווה** (ביידיש: **שינאווא** ובפולנית: **Szeniawa** ויש הכותבים על פי היידיש **שינובה**) עיירה בפרובינציה פודקרפצקיה בגליציה, כיום בפולין. בעת כיבוש העיירה על ידי גרמניה במלחמת העולם השנייה הם הסבו את שם העיירה ל-Schoneforst.

סמל העיר כולל כוכב משושה וחצי סהר.

עיירה ממנה באו רבנים ידועי שם:
* הרב נתן נטע משינאוווא- בעל הסידור עולת תמיד והספר קישוטי כלה
* הרב יחזקאל שרגא הלברשטאם - הרב משינאווה (הראשון) בנו של רבי חיים מצנז מייסד ששושלת צאנז
* הרב יקותיאל יהודה הלברשטאם - בנו
* הרב חיים אלעזר בינדיגר - רב העיר שנרצח בשואה. חתן הרב מנחם מנדל האדמו"ר מסטרופקוב
* הרב פנחס פרנקל תאומים (צוויג)

בשנות השואה גטו שהוקם בעיירה שימש כמחנה מעבר ליהודי ירוסלב והסביבה. עד נובמבר 1942 חוסל הגטו שבעיירה, תוך רצח כ-1,800 יושביו, כאשר חלקם נרצחו ביער סמוך, וחלקם שולחו במספר משלוחים למחנה ההשמדה בלז'ץ. באביב 1944 שרפו הגרמנים את גופות הנרצחים בעיירה.

## ראו גם
*חסידות שינאווא

## קישורים חיצוניים

* 
* 
* שייניאווה באתר מרכז מורשת יהדות פולין
* 
* 
* 

## הערות שוליים

קטגוריה:פודקרפצקיה: יישובים
קטגוריה:פודקרפצקיה: עיירות יהודיות
קטגוריה:גטאות בפולין
יעקב שור (פלפולא חריפתא)

הרב **יעקב שור** (נפטר בתט"ו או תכ"ד) היה רב מפורסם בפולין בתקופתו שנודע כרבה של בריסק (היום ברוסיה הלבנה) ומחבר **פילפלא חריפתא** על מסכת סנהדרין.

## ביוגרפיה

נולד לאביו הרב אפרים זלמן שור אב"ד בריסק ולובלין. מצאצאי רבי יוסף בכור שור. בתפקידו הרבני הראשון היה דיין בבית דינו של הרב אברהם בן רבי בנימין אהרן סלניק מחבר שו"ת "משאת בנימין". לאחר מכן נבחר להיות רבה של לוצק (היום באוקראינה), ובסוף ימיו נבחר לרבנות בריסק. 

תשובות שלו פורסמו ב"שו"ת הגאונים בתראי", סימנים מ"ה ומ"ו.

בין התלמידים שהעמיד היה הרב ישעיה הלוי הורוביץ בעל ספר בית הלוי על כללי המיגו.

ספרו **פילפלא חריפתא** נדפס בשנת תנ"ג. השאיר אחריו תשובות בכתב יד ונזכר בספרים כמו "בית הלל" על השו"ע סימן ת', וחלקת מחוקק סימן י"ז, סימן קטן ע"ח. חידושים שלו צורפו לספר "דברי פנחס" של הרב פנחס מיכאל גרויסלייט שבידו היו תשובות של אביו בכתב יד.

## משפחתו

*בתו, יענטא, נישאה להרב שאול בן הרב משה קצנלנבוגן כיהן ברבנות בברודי, חלם ופינטשוב.
**בנה, רבי משה קצנלנבוגן

## קישורים חיצוניים
*שמואל זנוויל כהנא, ענף עץ אבות (זכרונות וסדר יוחסין למשפחות הורוביץ, היילפרין רפפורט, מרגליות, שור, קצנלנבוגן, ועוד), קרקוב תרס"ג, ערך מס' 64, עמ' 19.

## הערות שוליים

קטגוריה:רבנים מווהלין
קטגוריה:לוצק: רבנים
קטגוריה:ברסט: רבנים
יעקב
נחשון כל יכול

**נחשון כל יכול** היא סדרת ספין אוף ישראלית המשודרת בערוץ הופ! החל משנת 2003, ומשמשת המשך לסדרה "דפנה ודודידו". לסדרה יש עונה אחת ו-78 פרקים באורך 7 ל-12 דקות. כמו כן, דמותו של נחשון מככבת גם במבצע של ארגון לתת, ערוץ הילדים וערוץ הופ! הנקראת "לתת משלוח מנות 2004", ב"הופ! כיתה א'", בשתי עונות של "הקייטנה של הופ!" ובספיישל יום העצמאות של הערוץ לכבוד חגיגות ה-60 למדינת ישראל. וכן, גם במספר תשדירים לחיסכון במים, בפסטיגל 2006 ובמותק של פסטיבל בשנים 2008 ו-2009. 

בשנת 2011 נוצרה דמות ילדים חדשה בשם "אספון" (אסף אשתר), והוא בן דודו של נחשון. 

את שיר הפתיחה מבצעים אסף אשתר, גל ענבי ותובל שפיר. 

## עלילה
עלילת הסדרה מספרת על נחשון כל יכול, שפותר בעיות עם חבובה הפרח המדבר וויקטור הטלפון המדבר בעזרת השפה העברית. 

בסדרה "דפנה ודודידו", נחשון מופיע כנחשון המנחש. נחשון המנחש הוא בעל חנות אליה פונה דודידו על מנת לרכוש ממנה מוצרים שונים. בעקבות אי יכולתו המילולית של דודידו להסביר באיזה מוצר הוא מעוניין, צריך נחשון לנחש למה הוא מתכוון, כאשר דודידו מנחה אותו בתנועות "כן" ו-"לא". דבר זה מחקה את הקושי של הזאטוטים להתבטא במילים, והופך את התוכנית חביבה על ילדים בגילאים שונים. באחד הפרקים אף הופיע בביתם כשהם הקימו בו אוהל בדואי, ודפנה ודודידו עצמם שיחקו בבדואים. 

ב"הופ! כיתה א'" נחשון והכפפה מככבים בפינה שבה מלמדים את הצופים מילים ואותיות. 

ב"קייטנה  של הופ" הוא מופיע בשתי עונות: "מא' ועד ת'", כנחשון המנחש לצד יעל דואני וכל הבובות של הערוץ ו"עברית שפה יפה" כשבה הוא נוסע עם המכונה המעופפת שלו שנקראת "אמבטוס" (שילוב של אמבטיה ומטוס), כשבעונה הזאת מככבים גם דודידו שעוזר לנחשון לאתר חרוזים למילים וסבתו של נחשון (אסף אשתר) שמגיבה בשיחת וידאו לדקלומים שאותם הוא מקריא.

## הדמויות והשחקנים
* **נחשון** (אסף אשתר): הדמות הראשית בסדרה. בכל פרק נחשון נתקל בבעיה והצופים בבית עוזרים לו לפתור אותה.
* **ויקטור** (שמעון כהן): הטלפון הישנוני בביתו של נחשון. כל פעם שמצלצלים הוא תמיד עונה בעצמו.
* **חבובה** (שרון בר עזר): הפרח של נחשון. מייעצת לנחשון בעת צורך.
* **כפפת המחשבות** (אסף אשתר): כפפה צהובה אותה מפעיל נחשון כדי לעוץ לו עצות. באחד הפרקים הכפפה וויקטור בקשו את עזרתה והיא נראתה מדברת מבלי שנחשון מפעיל אותה.

## קישורים חיצוניים
* 
* 

קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות ערוץ הופ!
קטגוריה:סדרות ספין-אוף ישראליות
קטגוריה:סדרות ילדים של ברוש הפקות
קטגוריה:סדרות טלוויזיה ישראליות שעלו לשידור בשנת 2003
טמרין לבן-רגל

**טמרין לבן-רגל** (שם מדעי: *Saguinus leucopus*) הוא מין של פרימט מסוג טמרין. טמרין זה אנדמי לקולומביה ונפוץ בצפון המדינה. מין זה מוגדר בסכנת הכחדה עקב פגיעה במקום תפוצתו.
כמו שאר מיני הטמרין, הטמרין לבן-הרגל פעיל יום ושוכן עצים. 

צבעו של טמרין לבן-רגל הוא חום-כסוף, רגליו בצבע לבן כאשר לעיתים בעלי כתם אדמדם. זנבו בצבע חום בהיר, כאשר קצה זנבו לבן. פרצופו חלק מלבד מעט שיער על הראש ועל הלחיים.
* גובה הזכר 26.3 ס"מ ואורך זנבו 41 ס"מ.
* גובה הנקבה 25 ס"מ ואורך זנבה 40.5 ס"מ.
* משקל ממוצע 440 גרם.

טמרין לבן-רגל, חי בקבוצות של עד 12 פרטים כאשר בדרך כלל קבוצה מכילה בין 3 ל-9 פרטים. טמרין זה כמו שאר מיני הטמרין אוכל חרקים, פירות ותפליטי עצים.

מין זה של טמרין אנדמי לקולומביה ונפוץ בצפון המדינה ב-4 מחוזות (בוליבר, אנטיוקיה, קלדס וטולימה) בשטח כולל של 177 דונם ובצפיפות של 7 פרטים לק"מ2. תפוצתו מסתיימת בנהר קאוקה שם נפוץ טמרין לבן-קודקוד.

מין זה נמצא בסכנת הכחדה עקב פגיעה במקום חיותו שנגרם מכריתת עצים בעקבות תיעוש מואץ שעובר אזור זה וכן בעקבות פתיחת הכביש המהיר בוגוטה-מדיין. כמו כן, צפיפות מין זה נמוכה מאוד באזור מיוער שנשאר ללא פרימטים אחרים. בעקבות זאת, אוכלוסיית מין זה פחתה ב-50% ב-3 דורות (18 שנה) ונמצאת בסכנת הכחדה.

## קישורים חיצוניים

## הערות שוליים

קטגוריה:טקסונים שתוארו בידי אלברט גינטר
קטגוריה:מרמוסטיים
קטגוריה:קולומביה: יונקים
קטגוריה:בעלי חיים שתוארו ב-1877
ארז משולם

**ארז משולם** (נולד ב-23 באפריל 1964) הוא במאי תיאטרון, מחזאי, משורר ופעיל חברתי. מייסד "תיאטרון הכרכרה".

## ביוגרפיה
משולם נולד בכפר שלם (1964), ולו שישה אחים.

ב-1988 ייסד את "תיאטרון הכרכרה", תיאטרון חברתי שהפקותיו נכתבות ומבוימות על ידי משולם. עד סוף 2010 יצר משולם 22 הצגות בתחומים חברתיים והצגות לילדים, וכן הרצאות בנושאים חברתיים ופרויקטים עבור נוער בסיכון, אסירים, לוקים בפיגור שכלי, ילדים חולי סרטן ומשפחותיהם ועוד.

למשולם יש שלושה ילדים מאשתו הראשונה.

## הצגות שהפיק וביים
*2016-הצגת בית ספר בן-גוריון "מתדלקים"
*2016 - "גלות מאוחרת", סיפורי שואה מרגשים וסוחפים בהרמת הצגה מושלמת בתוך שבוע וחצי .
* 2010 - "לאן"; "מטרידה המחשבה"; "המילה החסרה"
* 2009 - "מרה הטיפה"; "מיתרים סדוקים"; "מדריך במים סוערים"
* 2008 - "אחותי"; "שוטר בקופסה"; "רואה דרכך"
* 2007 - "חלום של ירח"; "אגדת האגדות"
* 2006 - ההרצאות "מפגש מנהיגות" ו"מעגלים שקופים של כח"
* 2005 - "מיתרים סדוקים" בנושא נפגעי טרור; "פרפרים מלקטים צוף מגורדי שחקים" בנושא סמים; "ארנב מיץ גזר" - מחזמר לילדים; "ארובות בשמים" בנושא השואה והזהות היהודית
* 2004 - "מלכת היער" - מחזמר לילדים בהשראת הסיפור העץ הנדיב
* 2002 - "ליל העטלף" - הצגה בנושא אונס (מבוססת על סיפור אמיתי); "נסיכת השתיקה" - הצגה קומית לילדים; "אגדת השועלון הסקרן" - מחזמר לילדים, עם שירים מתוך הקובץ האנגלו-סכסי "סבתא אווזה"
* 2001 - "פסיפס" - הצגה עם קבוצת לוקים בפיגור שכלי, הוצגה ברחבי הארץ
* 2000 - "בעיניים יחפות" - תיאטרון שירה המשלב ג'אז, בלוז ורוק בנגינה ושירה חיה
* 1998 - "ההלצה" בנושא ילד חריג הגדל בתוך חברה רגילה
* 1991 - "שמלת גלולות" בנושא תהליך כניסה של אישה למעגל האלימות במשפחה

## קישורים חיצוניים
* ארז משולם, באתר תיאטרון הכרכרה
*תיאטרון הכרכרה, ערוץ היו-טיוב

## הערות שוליים

קטגוריה:מחזאים ישראלים
קטגוריה:כפר שלם: אישים
קטגוריה:ישראלים שנולדו ב-1964